**M a t e r i á l n a z a s a d n u t i e**

**Mestského zastupiteľstva**

**v Kremnici dňa 12. októbra 2017**

**K bodu:** Rôzne

**Predkladá:** Ing. Zuzana Tileschová, riaditeľka KIC

**Spracovateľ:** Bc. Veronika Chrienová, koordinátorka CR

**Materiál obsahuje:**

1. Návrh na uznesenie

2. Dôvodová správa

**Návrh na uznesenie:**

**Mestské zastupiteľstvo b e r i e n a  v e d o m i e**

Pravidelnú správu o plnení úloh Koncepcie rozvoja cestovného ruchu v meste Kremnica

**Správa:**

V uplynulom mesiaci Kultúrne a informačné centrum mesta koordinovalo podujatie, ktorým sme si pripomenuli Svetový deň cestovného ruchu aj v Kremnici. Do podujatia sa špeciálnymi prehliadkami vo svojich expozíciách zapojilo NBS – Múzeum mincí a medailí, Banské múzeum Štôlňa Andrej. Prehliadky s výkladom si návštevníci mohli pozrieť vo Františkánskom kláštore aj v Ringbürgerovej pivnici. KIC zabezpečilo prehliadky mesta so sprievodkyňou v 2 časoch počas dňa. Najväčší záujem bol o prehliadky kláštora a jeho katakomb, kam sa prišlo pozrieť 350 ľudí. O podujatie sa zaujímali aj médiá, najmä regionálne MY a Rádio Regina. V budúcom roku plánujeme osloviť aj ďalších podnikateľov v Kremnici a zapojiť ich do podujatia.

Okrem podujatí pracujeme na redizajne webovej stránky [www.kremnica.sk](http://www.kremnica.sk), ktorá by si do konca roka mala prejsť komplexnejšou rekonštrukciou. Stránka tak bude od nového roka responzívna a prejde si aj čistením obsahu. Najväčšou novinkou bude kalendár podujatí, ktorý bude z hlavnej stránky navigovaný na visitkremnica.com, kde sa bude sústreďovať najviac informácií o kultúre v našom meste.

Na najbližšom zasadnutí mestského zastupiteľstva predložíme Koncepciu CR na rok 2018. V nadchádzajúcom období budeme pracovať najmä na prípravách Mestských slávností 2017 a Mestských slávností 2018.

V Kremnici, 4. 10. 2017

Bc. Veronika Chrienová, koordinátorka CR